**Jegyzőkönyv**

**Nagykovácsi Nagyközség Önkormányzat**

**Ügyrendi, összeférhetetlenségi, jogi és külső kapcsolatok bizottság nyilvános üléséről**

**Az ülés helye: Vállalkozói Inkubátorház**

**Az ülés időpontja: 2016. november 16.** (szerda) 08 óra

**Meghívottak:** Bánóczi Margit elnök, Tegzes Endre, Gerely Gábor, dr. Lovas András, dr Borók György, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Halmosi-Rokaj Odett osztályvezető, Grégerné Papp Ildikó osztályvezető

**Megjelentek:** Bánóczi Margit elnök, Tegzes Endre, dr. Lovas András, Kiszelné Mohos Katalin polgármester, Papp István jegyző, dr. Halmosi-Rokaj Odett osztályvezető, Grégerné Papp Ildikó osztályvezető, Kissné Szalay Erzsébet jegyzőkönyvvezető.

**Bánóczi Margit elnök:** Köszöntöm a megjelenteket. Megállapítom, hogy az Ügyrendi, összeférhetetlenségi, jogi és külső kapcsolatok bizottsági ülésen 3 fő jelen van, tehát a bizottság határozatképes. Tájékoztatom a bizottság tagjait, hogy a kiküldött meghívóban jelzett napirend kiegészült egy napirendi ponttal. Kérdezem, hogy van-e ehhez kapcsolódóan hozzászólás, javaslat? Amennyiben nincs kérdés, kiegészítés, szavazzunk a mai ülés napirendjéről. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**20/2016. (XI. 14.) HATÁROZATA**

**Tárgy: Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága 2016. november 14-i ülésének napirendje**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága úgy dönt, hogy 2016. november 14-i ülésén az alábbi napirendeket tárgyalja.

1. **A helyi adókról szóló 20/2015. (XI. 30.) számú önkormányzati rendelet felülvizsgálata**
2. **Döntés az Érdi Tankerületi Központtal kötendő vagyonkezelési szerződés és megállapodás jóváhagyásáról**

**Határidő:** azonnal

**Felelős:** ÜB elnöke

**1. napirendi pont**

**A helyi adókról szóló 20/2015. (XI. 30.) számú önkormányzati rendelet felülvizsgálata**

**Bánóczi Margit elnök**: A napirendi pont előadója jegyző úr. Átadom a szót, hogy röviden ismertesse az előterjesztést.

**Papp István jegyző**: *Röviden ismertette az előterjesztést.*

**Bánóczi Margit elnök**: Köszönöm. Van-e hozzászólás, vélemény?

**dr. Lovas András:** Úgy gondolom, hogy ez egy észszerű változtatás. Az eddigi különbségtétel volt inkább igazságtalan.

**Kiszelné Mohos Katalin polgármester**: Talán nem került kellőképpen kihangsúlyozásra, de nagyon fontos, hogy természetesen, ha egy 60 m2-es épület besorolása lakás, vagy üdülő, akkor építmény besorolás alá kerül. Tehát csak abban az esetben alkalmazzuk a telekadót, ha tároló, vagy melléképület, vagy bármi olyan épület, amely egyértelműen nem lakás vagy üdülő célú.

**Bánóczi Margit elnök:** Még annyit szeretnék a telekadóval kapcsolatosan a külterületekre vonatkozóan mondani, hogy a Pénzügyi bizottsági ülésen vitát váltott ki, hogy a 20Ft/m2 árat meg kellene emelni. Időközben jegyző úr tájékoztatott bennünket, hogy ezzel nem kell foglalkozni a testületnek. Kérem jegyző urat, hogy erről most is adjon röviden tájékoztatást.

**Papp István jegyző**: Nagykovácsiban senki nem fizet külterületi telek után adót, mert valamennyi mezőgazdasági művelésnek minősül. A mezőgazdasági művelésű terület viszont nem tartozik a telekadó hatálya alá.

**Bánóczi Margit elnök:** Köszönöm. Van-e további kérdés? Nincs. Akkor szavazzunk a rendelet tervezetről az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**21/2016. (XI. 14.) HATÁROZATA**

**Tárgy: A helyi adókról szóló 20/2015. (XI. 30.) számú önkormányzati rendelet felülvizsgálata**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületneka helyi adókról szóló 20/2015. (XI. 30.) számú önkormányzati rendelet módosításáról szóló rendelet elfogadását az előterjesztésben foglaltak szerint.

**Határidő:** azonnal

**Felelős:** polgármester

**2. napirendi pont**

**Döntés az Érdi Tankerületi Központtal kötendő vagyonkezelési szerződés és megállapodás jóváhagyásáról**

**Bánóczi Margit elnök**: A napirendi pont előadója dr. Halmosi-Rokaj Odett osztályvezető. Átadom a szót, hogy röviden ismertesse az előterjesztést.

**dr. Halmosi-Rokaj Odett osztályvezető**: *Röviden ismertette az előterjesztést.*

**Bánóczi Margit elnök**: Köszönöm. Van-e hozzászólás, vélemény?

**dr. Lovas András**: Jól értettem, hogy vagyonkezelési jogot kap az Érdi Tankerület az ingatlanra. Mennyiben változik az, hogy eddig az önkormányzat viszonylag szabadon használhatta az iskolát a rendezvényei alkalmával.

**dr. Halmosi-Rokaj Odett osztályvezető:** Az igazgatási osztály kollégái összegyűjtötték azokat az eseményeket, amelyeket általában ott szoktunk megtartani, ezek tételesen fel vannak sorolva a megállapodásban. Továbbá szerepel benne olyan is, hogy amennyiben egyedi igénye van az önkormányzatnak, akkor egyeztetés alapján további események megtartására is van lehetőség. Az igazgató asszony minden szempontból rendkívüli együttműködő volt.

**Bánóczi Margit elnök** Köszönöm. Dr. Borók György is jelezte, hogy alaposan áttanulmányozta a megállapodás és a szerződés tervezetét. Van-e további kérdés, hozzászólás? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**22/2016. (XI. 14.) HATÁROZATA**

**Tárgy: Döntés az Érdi Tankerületi Központtal kötendő vagyonkezelési szerződésről és megállapodásról**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a Nagykovácsi Általános Iskola állami működtetésbe és vagyonkezelésbe vétele érdekében kössön szerződést az Érdi Tankerületi Központtal.

Felhatalmazza a Polgármestert az állami működtetésbe vételről szóló megállapodás és a vagyonkezelési szerződés aláírására, valamint a szükséges intézkedések megtételére.

**Határidő:** azonnal

**Felelős:** Polgármester

**Bánóczi Margit elnök**: Köszönöm szépen. Kérdezem, hogy van-e további hozzászólás, kérdés.

**dr. Lovas András:** A belterületi utak felújításával kapcsolatban lenne kérdésem. Polgármester asszony tájékoztatott arról, hogy forgalomtechnikai tervek készültek, én most a Zsíroshegyre gondolok. Azt kérdezném, hogy mi minősül gyűjtőútnak, és az ehhez kapcsolódó tervezés alapján melyiket tudja majd az önkormányzat felújítani. Erről lehet-e részletesebben tudni.

**dr. Halmosi-Rokaj Odett osztályvezető:** A gyűjtőút fogalmát jogszabály szabályozza. A forgalomtechnikai tervünket a Képviselő-testület fogadja el. Indokoltnak látjuk ennek felülvizsgálatát, mert több éves már, és időközben rengeteg módosulás, igény merült fel. Viszont ez olyan összeg, amit csak a jövő évi költségvetésbe lehet betervezni, amennyiben a Képviselő-testület dönt erről.

**Bánóczi Margit elnök**: Köszönöm szépen. Kérdezem, hogy van-e további hozzászólás? Nincs, akkor a bizottság ülését 08 óra 23 perckor lezárom.

K.m.f.

Bánóczi Margit Tegzes Endre

elnök tag